<classify> WATANZANIA wameshauriwa kutumia bidhaa zitokanazo na ngozi zinazozalishwa hapa nchini kwani zina ubora na viwango tofauti na zile zinazotoka nje.Hayo yalisemwa na meneja masoko kutoka kampuni ya Himo Tanneries and Planter Ltd, Maria Woiso wakati wa maonesho ya viwanda mkoani Pwani yaliyofungwa jana. Alisema baadhi ya Watanzania wamekuwa wakidharau bidhaa zinazotengenezwa hapa nchini bila kujua kuwa nyingi ni bora.Woiso alisema kuwa kwa sasa wanatengeneza bidhaa zenye ubora na zina viwango vinavyokubalika kimataifa na hivyo ni vyema wananchi wakaziamini na kuzitumia.Bidhaa tunazotengeneza zina viwango vya hali ya juu na zinakubalika popote pale na kutokana na uwezo wetu tumepata kombe la ushindi kwa wazalishaji wa bidhaa za ngozi, alisema Woiso.Alitaja bidhaa wanazozalisha kuwa bni pamoja na viatu, mikanda na vikapu na hivyo kuwataka Watanzania wazitumie ili wathibitishe ubora wake. Aliiomba serikali iwasaidie kupata masoko ya nje ya nchi ili waweze kuitangaza Tanzania kupitia bidhaa hizo za ngozi kwani zina ubora wa hali ya juu.  <topic>: KITAIFA 